**Példa az önkéntes csapattagoknak kiküldhető email tartalmára**

**Az egész szöveget, de sárga részeket mindenképp módosítsd/töltsd ki a csapatod adataival.**

**Kedves Önkéntesek, Kollégák!**

Hamarosan találkozunk a <áruház neve > áruházban. Emlékeztetőül küldöm a műszak beosztást.

Idén összesen 3 műszakban gyűjtünk, én a gyűjtés teljes időtartamában, a helyszínen elérhető leszek. Kérem, hogy a műszakok kezdetére pontosan érkezzetek!

I. péntek (máj. 10.) délután: 14.00 - 20.00

II. szombat (máj 11.) délelőtt: 07.45 – 14:00

III. szombat (máj 11.) délután: 13:45 - 20.00

Gyűjtésünk helyszíne, pontos címe: **<áruház neve, címe>**

Ezeket a feladatokat fogjuk végezni: (további információ: melléklet)

* Gyűjtés kezdetekor és végén: plakátok kiragasztása az áruház bejáratánál, az akció végén szombat este) azok eltávolítása;
* Rendszeres (fél óránkénti) áruházi hangos-bemondás, ahol erre lehetőség van;
* Az áruház bejáratánál szórólapok átadása a vásárlóknak, röviden az élelmiszergyűjtés jelentőségének ismertetése, a vásárló felkérése, hogy ha teheti, akkor bármilyen tartós élelmiszeradománnyal csatlakozzon az akcióhoz - az adományt a pénztárak végében található gyűjtőpontokon helyezheti el;
* Adományok átvétele a kijelölt gyűjtőponton (plakáttal ellátott bevásárlókocsik), köszönetnyilvánítás, majd **e-mail címes regisztráció kérése** (utóbbi azért fontos, mert ha a mi csapatunk gyűjti be - az áruház méretéhez képest - a legtöbb vásárló email-címét, nyereményül plusz 1 raklap élelmiszert kapunk a már összegyűjtött mennyiséghez);
* Adományok átvétele a kijelölt gyűjtőponton (plakáttal ellátott bevásárlókocsik), köszönetnyilvánítás,
* Kartondobozok összeállítása, adományok dobozolása, dobozok tartalmának, súlyának adminisztrálása a nyomtatványon;
* Dobozok mozgatása, műszak végén vagy este elszállítása.

A gyűjtés további részletei:

* Főként tartós élelmiszereket gyűjtünk (étolaj, csoki, konzerv, cukor, bébiétel, tészta, tartós tej, stb.)
* ·A gyűjtéshez az Élelmiszerbank biztosítja a szükséges anyagokat (szórólapok, plakátok, mellény, regisztrációs lap stb.), amelyeket a helyszínen fogok kiosztani, tehát semmit nem kell hoznotok;
* Kérlek, gondoskodj a saját étkezésedről! Étkezési lehetőség: meleg étel, kávé, üdítő az áruház előcsarnokában működő ….. büfében kapható; ha kis boltban (Aldi, Tesco expessz) gyűjtötök, akkor ezt a részt kihagyhatjátok.
* Az összegyűjtött élelmiszerből nem lehet fogyasztani sem a vásárlótérben, sem a parkolóban!
* Javasolt öltözködés: kényelmes, többrétegű öltözet.

Az Élelmiszerbank készített egy oktatóvideót az önkéntesek számára, hogy könnyebben tudjatok felkészülni a hétvégére, hogy egységesen és minél sikeresebben tudjátok képviselni az Élelmiszerbankot.

A videó megtekintése minden önkéntes számára kötelező!

A film belső felhasználásra készült, kizárólag a gyűjtésben részt vevő önkéntesek számára. Az Élelmiszerbank nem szeretné, hogy a közösségi médiába vagy máshol illetéktelenek látnák. Ezért az oktatófilm linkjét csak azok érhetik el, akik egy rövid google formon megadják az elérhetőségüket és hogy hol, melyik szervezet nevében gyűjtenek.

Tudnotok kell, hogy a videó a karácsonyi akció kapcsán készült, amikor bevásárlókocsi bilétákat is szoktunk ajándékozni az email címeiket megadó adományozóknak. A biléták most nem lesznek, de ettől még gyűjtsétek bátran az email címeket a támogatóktól! Sok vásárló szívesen megadja a címét, hogy utólag tájékoztathassuk őket az adományaik hasznosulásáról.

Itt érhetitek el a google formot (ha kitöltitek a fent kért adatokat, és a kérdőív alján a küldés gombra kattintotok, akkor a rendszer automatikusan elküldi a videót): <https://bit.ly/tavaszigyujtes>

Még egyszer köszönöm, hogy vállaltátok e nemes feladatot!

Várlak Benneteket!

Üdvözlettel,

**Mellékletként küldhető az önkéntes csapattagoknak**

**Műszak beosztás**

|  |  |  |  |
| --- | --- | --- | --- |
| **Műszak száma** | **1** | **2** | **3** |
| **Műszak ideje** | május 10., péntek délután 14.00 - 20.00 | május 11., szombat délelőtt 7:45 – 14:00 | május 11., szombat délután 13.45 - 20.00 |
| **Önkéntesek** | név | név | név |
| név | név | név |
| név | név | név |
| név | név | név |
| név | név | név |
| Gyűjtés helyszíne: **<áruház neve >** |  |
| Cím: **<áruház címe>** |  |
| Csoportvezető: <név, mobilszám, email-cím>  |  |

**Legfontosabb teendők, tudnivalók a gyűjtés alatt**

Feladatok műszakkezdéskor

* vedd fel az önkéntes mellényt
* tájékozódj a gyűjtés céljáról, az Élelmiszerbankról (min: olvasd el a szórólapot),
* tájékozódj az előző műszakokban felmerült esetleges fontos tudnivalókról,
* ha kérdésed van, keresd a csapatvezetőt!

Szórólaposztás

* ez nem könnyű feladat, türelem és kedvesség szükséges hozzá, viszont sok múlik rajta: a jó szórólaposztó megtöbbszörözheti a kapott adomány mennyiségét és értékét,

Adománygyűjtés

* minden adományozónak köszönd meg az adományt,
* folyamatosan (vagy elszállításonként) számoljátok és regisztráljátok az átvett adomány mennyiségét

**Tipikus kérdések és válaszok**

*Mi az Élelmiszerbank?*

Az Élelmiszerbank egy non-profit szervezet (egyesület), amely élelmiszerfelesleget gyűjt össze élelmiszeripari cégektől és juttatja el nélkülözőkhöz. A karácsonyi élelmiszer-adománygyűjtés keretében a lakosságot is bevonja az Élelmiszerbank az élelmiszergyűjtésbe. Az összegyűjtött élelmiszereket szervezeteknek adja át, amelyek meleg étellel vagy élelmiszerrel látják el az arra rászorulókat.

Az Élelmiszerbank évente 250.000 ember számára juttat ingyenes élelmiszeradományt Magyarországon, idén közel 10 ezer tonna mennyiségben.

További információ: [www.elelmiszerbank.hu](http://www.elelmiszerbank.hu)

*Csak tartós élelmiszert fogadunk el?*

Elsősorban tartós élelmiszert gyűjtünk, de ha valaki mégis frissárut hozna, azt is köszönjük meg és fogadjuk el. Ezeket az árukat azonban külön kell kezelni, és azonnal célba juttatni. Néha háztartási cikkeket is kapunk, vagy játékot, könyvet, ezeket is köszönettel vegyük át.

*Mire van nagyobb szükség?*

Minden élelmiszeradománynak örülünk, de ha lehet választani, akkor a következőkre van a legnagyobb szükség: konzerv, étolaj, cukor, csokoládé, tartós tej, bébiétel, tészta. Tartós (hűtést nem igénylő) élelmiszereket várunk.

*Elfogadunk pénzadományt is?*

Az áruházi gyűjtés során csak élelmiszert fogadunk el. Ha valaki anyagilag is szeretné támogatni az Élelmiszerbankot, azok számára a bankszámla számunkat add meg: CIB Bank 10700024-66676548-51100005, illetve a weboldalon elérhető többi lehetőséget: [www.elelmiszerbank.hu](http://www.elelmiszerbank.hu) és Nagygyörgy András elérhetőségét: nagygyorgy.andras@elelmiszerbank.hu, 20-397-5056.

*Kik kapják meg az összegyűjtött élelmiszereket?*

Az adományokat az adott áruház környékén élő rászorulók kapják meg. A kiosztásra legkésőbb 2024. június 15-ig kerül sor.